Burjassot reconeix el treball de 15 “Dones amb iniciativa” per la seua visió emprenedora
2025-07-24

No cabia una agulla en el Saló de Plens. Familiars i amics no van voler faltar al reconeixement que l’Ajuntament de Burjassot, a través de la Regidoria de Comerç i Mercats dirigida per Rosa Cosa, i CEMEF, realitzava a 15 dones emprenedores del municipi dins del projecte ‘Dones amb iniciativa’.

De mans de la regidora i de l’alcalde de Burjassot, Rafa García, catorze de les quinze dones van rebre un quadre commemoratiu dels premis d’enguany amb el qual se’ls reconeix l’esforç que realitzen cada dia per obrir els seus negocis i oferir la millor atenció i els millors productes a la ciutadania. Una d’elles no va poder assistir al lliurament de premis, però se li farà arribar el detall.

Les quinze dones guardonades enguany han sigut: Diana Morant, del Saló de Bellesa Diana; Maite Simarro, de Merceria Simarro; María José Montesinos, de Madre Selva; Águeda López, de Modes Águeda; Eva Guadalupe, de Carn Selecta de Cavall; María José Martínez, de Fruiteria Paquito; María Luján, de Kiosko Didi;  Sandra Carabal, de Casiopea Jewels; Marisol Quintana, de Solete regals i complements; Juani Negues, de Juani, reparació de calçat; Laura Llácer, nutricionista, Jennifer Panadero, de Jenny Cejas Perfectas i Secretos Naturales; Encarna González, de Gonález & Vergara Consultores Immobiliaris i Ruth Bautista i Isabel Fernández, cadascuna d’elles amb les seues parades en el Mercat ambulant dels dimecres.